# ᱯᱳᱞᱟᱣ

\*ᱞᱟᱨᱥᱤᱭᱟᱱ ᱨᱮᱭᱟᱜ ᱯᱤᱞᱟᱯᱷ\*
ᱯᱤᱞᱟᱯᱷ (US: /ˈpiːlɑːf/), ᱯᱤᱞᱟᱯᱷ ᱵᱟᱝᱠᱷᱟᱱ ᱯᱤᱞᱟᱣ (UK: /ˈpiːlaʊ, piːˈlaʊ/) ᱫᱚ ᱢᱤᱫ ᱫᱟᱠᱟ ᱛᱮ ᱵᱮᱱᱟᱣ ᱡᱚᱢᱟᱜ ᱠᱟᱱᱟ, ᱡᱟᱦᱟᱸ ᱫᱚ ᱵᱷᱟᱡᱤ, ᱟᱨ ᱵᱟᱝ ᱛᱤᱱᱟᱹᱜ ᱜᱟᱱ ᱴᱚᱴᱷᱟ ᱨᱮ ᱫᱚ, ᱢᱤᱫ ᱜᱩᱦᱩᱢ ᱛᱮ ᱵᱮᱱᱟᱣ ᱫᱟᱠᱟ, ᱡᱟᱦᱟᱸ ᱨᱮᱭᱟᱜ ᱡᱚᱢᱟᱜ ᱨᱮ ᱥᱟᱫᱷᱟᱨᱚᱱ ᱞᱮᱠᱟᱛᱮ ᱨᱟᱥᱮ ᱥᱮ ᱢᱚᱥᱞᱟ ᱛᱮ ᱞᱚᱞᱚ ᱫᱟᱜᱽ ᱥᱮᱞᱮᱫ ᱢᱮᱱᱟᱜᱼᱟ  , ᱟᱨ ᱮᱴᱟᱜ ᱡᱤᱱᱤᱥ ᱠᱚ ᱡᱮᱞᱠᱟ ᱩᱛᱩ ᱛᱮᱭᱟᱜ ᱡᱤᱱᱤᱥ ᱵᱟᱝᱠᱷᱟᱱ ᱡᱤᱞ,ᱟᱨ ᱤᱥᱤᱱ ᱟᱱᱟᱡᱽ ᱦᱟᱢᱮᱴ ᱞᱟᱹᱜᱤᱫ ᱠᱤᱪᱷᱩ ᱴᱮᱠᱱᱤᱠ ᱠᱚ ᱵᱮᱣᱦᱟᱨᱟ ᱚᱠᱟ ᱫᱚ ᱢᱤᱫ ᱮᱴᱟᱜ ᱥᱟᱶ ᱵᱟᱝ ᱞᱟᱴᱷᱟᱜᱼᱟ ᱾

ᱟᱵᱟᱥᱤᱰ ᱠᱮᱞᱤᱯᱷᱮᱴ ᱚᱠᱛᱮ ᱨᱮ ᱫᱟᱠᱟ ᱤᱥᱤᱱ ᱨᱮᱭᱟᱜ ᱱᱚᱝᱠᱟᱱ ᱯᱚᱨᱠᱟᱨ ᱫᱚ ᱯᱩᱭᱞᱩ ᱫᱚ ᱤᱨᱟᱱ ᱠᱷᱚᱱ ᱜᱨᱤᱥ ᱦᱟᱵᱤᱡ ᱟᱨ ᱢᱩᱪᱟᱹᱫ ᱨᱮ ᱢᱟᱨᱟᱝ ᱫᱷᱟᱹᱨᱛᱤ ᱨᱮ ᱯᱟᱥᱱᱟᱣ ᱞᱮᱱᱟ᱾ᱵᱷᱟᱞᱮᱱᱥᱤᱭᱟ (ᱥᱯᱮᱱᱤᱥ) ᱯᱟᱭᱮᱞᱞᱟ, ᱟᱨ ᱥᱤᱧᱚᱛ ᱨᱮ ᱯᱤᱞᱟᱣ ᱥᱮ ᱯᱩᱞᱟᱣ, ᱟᱨ ᱵᱤᱨᱭᱟᱱᱤ, ᱱᱚᱝᱠᱟᱱ ᱡᱚᱢᱟᱜ ᱠᱷᱚᱱ ᱩᱛᱱᱟᱹᱣ ᱟᱠᱟᱱᱟ ᱾

ᱯᱤᱞᱟᱯ ᱟᱨ ᱱᱚᱝᱠᱟᱱ ᱡᱚᱢᱟᱜ ᱠᱚ ᱫᱚ ᱛᱟᱞᱟ ᱯᱩᱨᱩᱵ, ᱯᱟᱹᱪᱷᱤᱢ ᱮᱥᱤᱭᱟᱱ, ᱵᱟᱞᱠᱟᱱ, ᱠᱟᱨᱤᱵᱤᱭᱟᱱ, ᱫᱟᱹᱠᱷᱤᱱ ᱠᱚᱠᱮᱥᱤᱭᱟᱱ, ᱛᱟᱞᱟ ᱮᱥᱤᱭᱟᱱ, ᱯᱩᱨᱩᱵ ᱟᱯᱷᱨᱤᱠᱟ, ᱯᱩᱨᱩᱵ ᱤᱭᱩᱨᱳᱯ, ᱞᱮᱴᱤᱱ ᱟᱢᱮᱨᱤᱠᱟᱱ, ᱥᱟᱢᱩᱫᱽ ᱫᱟᱹᱠᱷᱤᱱ ᱮᱥᱤᱭᱟᱱ, ᱟᱨ ᱫᱟᱹᱠᱷᱤᱱ ᱮᱥᱤᱭᱟᱱ ᱡᱚᱢᱟᱜ ᱠᱚ ᱨᱮ ᱥᱟᱫᱷᱟᱨᱚᱱ ᱜᱮᱭᱟ; ᱱᱚᱶᱟ ᱴᱚᱴᱷᱟ ᱠᱚᱨᱮ, ᱩᱱᱠᱩ ᱫᱚ ᱥᱴᱮᱯᱞ ᱰᱤᱥ ᱠᱚ ᱢᱟᱱᱟᱣ ᱠᱚᱣᱟ ᱾

* ᱫᱟᱠᱟ ᱯᱤᱞᱟᱯᱷ examples from ᱟᱢᱟᱨᱵᱟᱭᱡᱟᱱ
* ᱟᱢᱟᱨᱵᱟᱭᱡᱟᱱᱤ ᱯᱩᱞᱟᱵᱽ ᱥᱟᱣ*ᱠᱟᱡᱢᱟᱠ* (ᱯᱟᱨᱥᱤᱭᱟᱱ ᱛᱮ ᱫᱚ *ᱛᱟᱦᱫᱤᱜ*), ᱥᱟᱣ ᱛᱮ ᱪᱳᱵᱟᱱ ᱥᱟᱞᱟᱫ

## ᱱᱟᱜᱟᱢ

ᱵᱷᱟᱨᱚᱛ ᱠᱷᱚᱱ ᱛᱟᱞᱟ ᱟᱨ ᱯᱟᱹᱪᱷᱤᱢ ᱮᱥᱤᱭᱟ ᱦᱟᱵᱤᱡ ᱦᱩᱨᱩ ᱪᱟᱥ ᱟᱹᱰᱤ ᱞᱟᱦᱟ ᱨᱮ ᱯᱟᱥᱱᱟᱣ ᱞᱮᱱᱟ, ᱟᱵᱵᱟᱥᱤᱰ ᱠᱷᱤᱞᱟᱯᱷᱚ ᱚᱠᱛᱮ ᱜᱮ ᱫᱟᱠᱟ ᱤᱥᱤᱱ ᱦᱚᱨᱟ ᱫᱚ ᱥᱯᱮᱱ ᱠᱷᱚᱱ ᱟᱯᱷᱜᱟᱱᱤᱥᱛᱟᱱ ᱦᱟᱵᱤᱡ ᱟᱹᱰᱤ ᱢᱟᱨᱟᱝ ᱡᱟᱭᱜᱟ ᱨᱮ ᱯᱟᱥᱱᱟᱣ ᱞᱮᱱᱟ᱾ ᱟᱨ ᱢᱩᱪᱟᱹᱫ ᱨᱮ ᱢᱤᱫ ᱯᱟᱥᱱᱟᱣ ᱡᱮᱜᱮᱛ ᱞᱟᱹᱜᱤᱫ ᱾ ᱥᱯᱮᱱᱤᱥ ᱯᱟᱭᱮᱞᱞᱟ, ᱟᱨ ᱫᱟᱹᱠᱷᱤᱱ ᱮᱥᱤᱭᱟᱱ ᱯᱤᱞᱟᱣ ᱵᱟᱝᱠᱷᱟᱱ ᱯᱩᱞᱟᱣ,ᱟᱨ ᱵᱤᱨᱭᱟᱱᱤ, ᱱᱚᱝᱠᱟᱱ ᱡᱚᱢᱟᱜ ᱠᱷᱚᱱ ᱧᱟᱢ ᱟᱠᱟᱱᱟ᱾

ᱡᱟᱯᱷᱨᱟᱱᱤ ᱪᱤᱠᱮᱱ ᱯᱩᱞᱟᱣ, ᱠᱟᱨᱟᱪᱤ, ᱯᱟᱠᱤᱥᱛᱟᱱ
ᱚᱱᱚᱞᱤᱭᱟᱹ ᱠᱮ. ᱴᱤ. ᱟᱪᱟᱭᱟ ᱟᱜ ᱢᱮᱱ ᱞᱮᱠᱟᱛᱮ, ᱥᱤᱧᱚᱛ ᱨᱮᱭᱟᱜ ᱢᱚᱦᱟᱠᱟᱵᱭᱟ ᱢᱟᱦᱟᱵᱷᱟᱨᱚᱛ ᱨᱮ ᱫᱟᱠᱟ ᱟᱨ ᱡᱤᱞ ᱢᱤᱫ ᱥᱟᱶᱛᱮ ᱤᱥᱤᱱ ᱨᱮᱭᱟᱜ ᱠᱟᱛᱷᱟ ᱢᱤᱫ ᱫᱷᱟᱣ ᱥᱚᱫᱚᱨ ᱟᱠᱟᱱᱟ᱾ ᱟᱨᱦᱚᱸ, ᱟᱪᱟᱭᱟ ᱞᱮᱠᱟᱛᱮ, "ᱯᱩᱞᱟᱣ" ᱥᱮ "ᱯᱟᱞᱞᱟᱣ" ᱫᱚ ᱥᱮᱫᱟᱭ ᱥᱟᱸᱥᱠᱨᱤᱛ ᱠᱟᱹᱢᱤ ᱡᱮᱞᱮᱠᱟ ᱭᱟᱡᱱᱟᱵᱟᱞᱠᱭᱟ ᱥᱢᱨᱤᱛᱤ ᱨᱮ ᱫᱟᱠᱟ ᱡᱚᱢᱟᱜ ᱞᱟᱹᱜᱤᱫ ᱵᱮᱵᱷᱟᱨᱚᱜ ᱠᱟᱱᱟ᱾ᱢᱮᱱᱠᱷᱟᱱ, ᱡᱚᱢᱟᱜ ᱚᱱᱚᱞᱤᱭᱟᱹ Colleen Taylor Sen ᱟᱨ Charles Perry, ᱟᱨ ᱥᱟᱶᱛᱟ ᱥᱤᱫᱷᱟᱹᱨᱤ Ashis Nandy ᱟᱜ ᱢᱮᱱ ᱞᱮᱠᱟᱛᱮ, ᱱᱚᱶᱟ ᱠᱟᱛᱷᱟ ᱠᱚ ᱫᱚ ᱯᱤᱞᱟᱯᱷ ᱨᱮ ᱵᱮᱵᱷᱟᱨᱚᱜ ᱠᱟᱱ ᱢᱮᱱᱮᱛ ᱟᱨ ᱱᱟᱜᱟᱢ ᱥᱟᱶ ᱥᱟᱹᱜᱟᱹᱭ ᱵᱟᱱᱩᱜ-ᱟ, ᱚᱠᱟ ᱫᱚ ᱢᱟᱲᱮ ᱡᱩᱜᱽ ᱨᱮ ᱛᱟᱞᱟ ᱮᱥᱤᱭᱟ ᱡᱤᱛᱠᱟᱹᱨ ᱛᱟᱭᱚᱢ ᱥᱤᱧᱚᱛ ᱞᱮᱠᱷᱟ ᱨᱮ ᱧᱮᱞᱚᱜ-ᱟ᱾

ᱱᱚᱝᱠᱟ ᱜᱮ ᱫᱟ ᱟᱞᱮᱠᱡᱟᱱᱰᱟᱨ ᱜᱨᱮᱴ ᱟᱨ ᱩᱱᱤ ᱨᱮᱱ ᱯᱟᱹᱨᱤ ᱠᱚ, ᱟᱹᱰᱤ ᱥᱟᱭ ᱥᱮᱨᱢᱟ ᱞᱟᱦᱟ, 4th century BCE ᱨᱮ, ᱵᱮᱠᱴᱨᱤᱭᱟᱱ ᱟᱨ ᱥᱚᱜᱽᱰᱤᱭᱟᱱ ᱯᱤᱞᱟᱯᱷ ᱡᱚᱢ ᱠᱟᱛᱮ ᱟᱹᱰᱤ ᱵᱮᱥ ᱠᱚ ᱵᱩᱡᱷᱟᱹᱣ ᱞᱮᱫᱟ ᱡᱮ ᱩᱱᱤ ᱨᱮᱱ ᱥᱤᱯᱟᱹᱦᱤ ᱠᱚ ᱨᱩᱣᱟᱹᱲ ᱠᱟᱛᱮ ᱢᱟᱥᱤᱰᱚᱱᱤ ᱨᱮ ᱨᱮᱥᱤᱯᱤ ᱠᱚ ᱟᱹᱜᱩ ᱠᱮᱫᱟ᱾ ᱱᱚᱝᱠᱟᱱ ᱠᱟᱹᱦᱱᱤ ᱠᱚ ᱢᱮᱱᱟᱜᱼᱟ ᱟᱞᱮᱠᱡᱟᱱᱰᱟᱨ ᱫᱚ ᱥᱟᱢᱟᱨᱠᱟᱱᱰ ᱥᱟᱶ ᱯᱤᱞᱟᱯᱷ ᱮ ᱩᱯᱨᱩᱢ ᱞᱮᱫᱟ; ᱮᱱᱛᱮᱨᱮᱦᱚᱸ, ᱩᱱᱠᱩ ᱫᱚ ᱟᱨᱴ ᱱᱟᱜᱟᱢᱤᱭᱟᱹ ᱡᱚᱱ ᱵᱚᱨᱰᱢᱮᱱ ᱦᱚᱛᱮᱛᱮ ᱮᱯᱚᱠᱨᱟᱭᱯᱷᱟᱞ ᱠᱚ ᱢᱚᱱᱮ ᱟᱠᱟᱫᱟ᱾  ᱱᱚᱝᱠᱟ ᱜᱮ ᱠᱷᱚᱵᱚᱨ ᱦᱮᱡ ᱟᱠᱟᱱᱟ ᱡᱮ ᱯᱤᱞᱟᱯ ᱫᱚ ᱵᱟᱭᱡᱟᱱᱴᱟᱭᱤᱱ ᱥᱟᱢᱛᱨᱟᱢ ᱟᱨ ᱵᱷᱮᱱᱤᱥ ᱜᱚᱲᱚ ᱨᱮ ᱠᱚ ᱡᱚᱢ ᱞᱮᱫᱟ᱾

ᱯᱤᱞᱟᱯᱷ ᱨᱮᱭᱟᱜ ᱯᱩᱭᱞᱩ ᱫᱚ ᱜᱮᱞ ᱥᱟᱭ ᱥᱮᱨᱢᱟ ᱨᱮᱱ ᱯᱟᱨᱥᱤ ᱯᱟᱹᱨᱥᱤ(Persian) ᱯᱚᱸᱰᱤᱛ ᱟᱵᱤᱥᱮᱱᱟ (ᱤᱵᱚᱱᱮ ᱥᱤᱱᱟ) ᱴᱷᱮᱱ ᱠᱷᱚᱱ ᱦᱮᱡ ᱟᱠᱟᱱᱟ, ᱚᱠᱚᱭ ᱫᱚ ᱟᱡᱟᱜ ᱪᱤᱠᱤᱛᱥᱟ ᱵᱤᱜᱽᱭᱟᱱ ᱨᱮᱭᱟᱜ ᱯᱚᱛᱚᱵ ᱨᱮ ᱟᱭᱢᱟ ᱞᱮᱠᱟᱱ ᱯᱤᱞᱟᱯᱷ ᱥᱟᱶᱛᱮ ᱟᱭᱢᱟ ᱞᱮᱠᱟᱱ ᱡᱚᱢᱟᱜ ᱠᱚ ᱥᱟᱯᱲᱟᱣ ᱟᱠᱟᱫᱟᱭ᱾ ᱱᱚᱶᱟ ᱞᱮᱠᱟᱛᱮ, ᱯᱟᱨᱥᱤ ᱦᱚᱲ ᱠᱚ ᱤᱵᱚᱱᱮ ᱥᱤᱱᱟ ᱫᱚ ᱱᱟᱦᱟᱜ ᱯᱤᱞᱟᱯᱷ ᱨᱮᱱ "ᱵᱟᱵᱟ" ᱠᱚ ᱢᱚᱱᱮᱭᱟ᱾ ᱢᱤᱫ ᱜᱮᱞ ᱥᱟᱭ ᱥᱮᱨᱢᱟ ᱨᱮᱱᱟᱜ ᱟᱨᱟᱵ ᱯᱚᱛᱚᱵ ᱨᱮ ᱯᱤᱞᱟᱯᱷ ᱨᱮᱭᱟᱜ ᱥᱩᱛᱨᱟᱹᱣ ᱵᱮᱣᱦᱟᱨ ᱟᱠᱟᱱᱟ ᱡᱮ ᱟᱫᱚᱢ ᱫᱚ ᱯᱷᱩᱞᱟᱹᱣ ᱟᱨ ᱟᱫᱚᱢ ᱠᱮᱴᱮᱡ ᱦᱩᱭᱩᱜ ᱛᱟᱦᱮᱱᱟ ᱾ ᱡᱟᱦᱟᱸ ᱫᱚ ᱢᱟᱹᱨᱤᱪ ᱫᱟᱱᱟ ᱠᱮᱠᱟ ᱵᱟᱝ ᱦᱩᱭᱩᱜ ᱫᱚᱨᱠᱟᱨ ᱢᱤᱫᱴᱟᱝ ᱟᱨ ᱢᱤᱫᱴᱟᱝ ᱥᱟᱣ ᱵᱟᱝ ᱠᱟᱴᱷᱟ ᱛᱟᱦᱮᱱᱢᱟ᱾

ᱯᱤᱞᱟᱯᱷ ᱨᱮᱭᱟᱜ ᱢᱩᱲᱩᱫ ᱥᱚᱨᱥ ᱫᱚ ᱑᱗ ᱥᱟᱭ ᱥᱮᱨᱢᱟ ᱨᱮ ᱤᱨᱟᱱᱤᱭᱟᱱ ᱯᱷᱤᱞᱚᱥᱯᱷᱚᱨ ᱢᱚᱞᱞᱟ ᱥᱟᱫᱨᱟ ᱦᱚᱨᱮ ᱛᱮ ᱦᱮᱡ ᱟᱠᱟᱱᱟ᱾

ᱵᱩᱠᱷᱟᱨᱤ (ᱯᱤᱞᱟᱯᱷ) ᱥᱟᱣᱫᱤ ᱟᱨᱟᱵᱤᱭᱟ
ᱯᱤᱞᱟᱯᱷ ᱥᱮ ᱯᱤᱞᱟᱣ ᱫᱚ ᱯᱟᱨᱥᱤᱭᱟᱱᱥ, ᱟᱨᱟᱵᱥ, ᱛᱩᱨᱠᱥ ᱟᱨ ᱟᱨᱢᱮᱱᱤᱭᱟᱱᱥ ᱠᱚ ᱦᱚᱛᱮᱛᱮ ᱵᱷᱮᱜᱟᱨ ᱟᱨ ᱱᱟᱶᱟ ᱩᱭᱦᱟᱹᱲ ᱠᱚ ᱥᱟᱶᱛᱮ ᱢᱤᱰᱤᱞ ᱯᱩᱨᱩᱵ ᱟᱨ ᱴᱨᱟᱱᱥᱠᱚᱠᱮᱥᱤᱭᱟ ᱨᱮ ᱯᱚᱨᱤᱱᱚᱛᱚᱭᱮᱱᱟ ᱾

ᱥᱚᱵᱷᱤᱭᱮᱛ ᱭᱩᱱᱤᱭᱚᱱ ᱚᱠᱛᱚ ᱨᱮ, ᱛᱟᱞᱟ ᱮᱥᱤᱭᱟᱱ ᱡᱚᱢᱟᱜ ᱫᱚ ᱥᱟᱱᱟᱢ ᱥᱚᱵᱷᱤᱭᱮᱛ ᱜᱚᱲᱚ ᱨᱮ ᱯᱟᱥᱱᱟᱣ ᱮᱱᱟ, ᱚᱱᱟ ᱫᱚ ᱥᱟᱫᱷᱟᱨᱚᱱ ᱥᱚᱵᱷᱤᱭᱮᱛ ᱡᱚᱢᱟᱜ ᱨᱮᱭᱟᱜ ᱢᱤᱫ ᱦᱤᱥ ᱦᱩᱭᱮᱱᱟ᱾

## ᱛᱮᱭᱟᱨ

ᱟᱫᱚᱢ ᱫᱟᱠᱟ ᱫᱚ ᱵᱟᱥᱢᱚᱴᱤ ᱪᱟᱶᱞᱮ ᱵᱮᱵᱷᱟᱨ ᱞᱟᱹᱜᱤᱫ ᱠᱚ ᱵᱟᱪᱷᱟᱣᱟ ᱪᱮᱫᱟᱜ ᱥᱮ ᱯᱤᱞᱟᱯᱷ ᱵᱮᱱᱟᱣ ᱫᱚ ᱟᱞᱜᱟ ᱜᱮᱭᱟ ᱡᱟᱦᱟᱸ ᱨᱮ ᱫᱟᱠᱟ ᱫᱚ "ᱦᱟᱞᱠᱟ, ᱯᱷᱩᱞᱟᱹᱣ ᱟᱨ ᱵᱷᱮᱜᱟᱨ" ᱛᱟᱦᱮᱱᱟ᱾ ᱢᱮᱱᱠᱷᱟᱱ, ᱮᱴᱟᱜ ᱞᱮᱠᱟᱱ ᱡᱮᱞᱮᱝ ᱫᱟᱱᱟ ᱪᱟᱶᱞᱮ ᱦᱚᱸ ᱵᱮᱵᱷᱟᱨᱚᱜ ᱠᱟᱱᱟ᱾ ᱪᱟᱶᱞᱮ ᱨᱮᱭᱟᱜ ᱯᱩᱸᱰ ᱵᱷᱟᱵ ᱚᱪᱚᱜ ᱞᱟᱹᱜᱤᱫ ᱵᱮᱵᱷᱟᱨ ᱞᱟᱦᱟᱨᱮ ᱵᱮᱥ ᱛᱮ ᱟᱨᱩᱵᱽ ᱥᱟᱯᱷᱟ ᱦᱩᱭᱩᱜᱼᱟ ᱾ ᱯᱤᱞᱟᱯᱷ ᱫᱟᱜᱽ ᱟᱨ ᱵᱟᱝ ᱥᱴᱚᱠ ᱨᱮ ᱤᱥᱤᱱ ᱦᱩᱭ ᱫᱟᱲᱮᱭᱟᱜᱼᱟ᱾ ᱥᱟᱫᱷᱟᱨᱚᱱ ᱛᱮ ᱵᱷᱟᱹᱡᱤ ᱯᱤᱭᱟᱡᱽ ᱟᱨ ᱥᱚᱱᱫᱷᱟᱨ ᱜᱮ ᱥᱚᱸ ᱟᱱ ᱢᱚᱥᱞᱟ ᱢᱮᱞᱮᱠᱟ ᱮᱞᱟᱡ ᱛᱮᱡᱞᱟᱛᱟ ᱟᱨ ᱫᱟᱨᱪᱤᱱᱤ ᱠᱚ ᱥᱮᱞᱮᱫ ᱢᱮᱱᱟᱜ-ᱟ᱾

ᱵᱟᱝᱜᱟᱞᱤ ᱥᱴᱟᱭᱤᱞ ᱢᱤᱥᱴᱤ ᱯᱳᱞᱟᱶ . Often known as "*ᱵᱟᱥᱚᱱᱛᱤ ᱯᱳᱞᱟᱶ*"
ᱯᱤᱞᱟᱯᱷ ᱫᱚ ᱡᱤᱞ ᱥᱮ ᱥᱚᱵᱡᱤ ᱛᱮ ᱵᱮᱱᱟᱣᱚᱜ ᱠᱟᱱᱟ, ᱢᱮᱱᱠᱷᱟᱱ ᱱᱚᱣᱟ ᱫᱚ ᱥᱟᱫᱷᱟᱨᱚᱱ ᱦᱚᱸ ᱵᱮᱱᱟᱣ ᱫᱟᱲᱮᱭᱟᱜ-ᱟ ᱡᱟᱦᱟᱸ ᱫᱚ ᱛᱩᱨᱠᱤ ᱛᱮ ᱥᱟᱰᱮ/ᱥᱟᱫᱮ ᱯᱤᱞᱟᱯᱷ, ᱯᱟᱨᱥᱤᱭᱟᱱ ᱛᱮ ᱪᱮᱞᱳ ᱟᱨ ᱟᱨᱟᱵᱤ ᱛᱮ ᱨᱩᱡᱽ ᱢᱩᱯᱷᱟᱞᱯᱷᱟᱞ ᱠᱚ ᱢᱮᱛᱟᱜ-ᱟ᱾  ᱵᱤᱥᱮᱥ ᱚᱠᱛᱚ ᱨᱮ ᱫᱟᱠᱟ ᱥᱟᱥᱟᱝ ᱨᱚᱝ ᱮᱢ ᱞᱟᱹᱜᱤᱫ ᱠᱮᱥᱚᱨ ᱵᱮᱵᱷᱟᱨ ᱦᱩᱭ ᱫᱟᱲᱮᱭᱟᱜᱼᱟ᱾ᱯᱤᱞᱟᱯᱷ ᱫᱟᱠᱟ ᱫᱚ ᱞᱚᱞᱚ ᱤᱛᱤᱞ ᱨᱮ ᱢᱮᱥᱟᱭ ᱠᱟᱛᱮ ᱟᱨ ᱤᱥᱤᱱ ᱛᱚᱨᱚᱞ(Cooking Liquid) ᱢᱮᱥᱟᱭ ᱞᱟᱦᱟᱨᱮ ᱛᱷᱚᱲᱟ ᱜᱟᱱ ᱦᱤᱞᱟᱹᱣ ᱠᱟᱛᱮ ᱛᱮᱭᱟᱨᱚᱜ ᱠᱟᱱᱟ ᱾ ᱵᱮᱵᱷᱟᱨᱚᱜ ᱠᱟᱱ ᱤᱛᱤᱞ ᱫᱚ ᱢᱤᱫ ᱨᱮᱥᱤᱯᱤ ᱠᱷᱚᱱ ᱟᱨ ᱡᱤᱫ ᱨᱮᱥᱤᱯᱤ ᱵᱷᱮᱜᱟᱨ ᱜᱮᱭᱟ ᱾ ᱫᱟᱠᱟ ᱤᱥᱤᱱ ᱦᱚᱨᱟ ᱫᱚ ᱵᱤᱵᱨᱚᱬ ᱞᱮᱠᱟᱛᱮ ᱵᱷᱮᱜᱟᱨ ᱜᱮᱭᱟ ᱡᱮᱞᱮᱠᱟ ᱫᱟᱠᱟ ᱢᱟᱲᱟᱝ ᱨᱮ ᱞᱚᱦᱚᱫ ᱟᱨ ᱩᱰᱩᱝ ᱛᱟᱭᱚᱢ ᱫᱩᱨᱫᱩᱨᱤᱼᱟ᱾